Publication: Magyar Közlöny
Issue: MK-2003-4 (Year: 2003, Number: 4)
Era: 1990-2004
Section: Az Alkotmánybíróság a 17/1998. (V. 13.) AB határozatában már megállapította: „önmagában véve az, hogy a társadalmi viszonyok meghatározott körét országos érvényû
Paragraph Index: 703

Az Alkotmánybíróság a 17/1998. (V. 13.) AB határozatában már megállapította: „önmagában véve az, hogy a társadalmi viszonyok meghatározott körét országos érvényû jogszabály a szabályozási körébe vonta, nem akadálya az önkormányzati rendeletalkotásnak. Ha ugyanis helyi közügyrõl van szó, az önkormányzati testület közvetlenül az Alkotmány 44/A. § (2) bekezdésében biztosított jogkörében — külön törvényi felhatalmazás hiányában is — jogosult az országos szintû szabályozással nem ellentétes, ahhoz képest kiegészítõ jellegû helyi jogalkotásra.” (ABH 1998. 155.)” [ABH 2000. 134., 136.] Az Ör. vizsgált rendelkezéseit a helyi lakóközösség békés együttélésének védelme és a késõbbi jogviták elkerülése érdekében alkotta meg a helyi önkormányzat. A helyi szabályrendeletek hagyományos szabályozási körébe tartoznak azok, amelyek a lakók közötti jogviták megelõzését szolgálják. A közérdekûség hagyományos tartalma változik aszerint, hogy az alatt a közvetlenül más magánszemélyek javára szóló közcélú tulajdonkorlátozást is érteni kell. „A helyi önkormányzati rendelet jogszabály, amely az önkormányzat illetékességi területén mindenkire kötelezõ. Hatálya alól eleve kivett szervek, tárgyak és személyek nincsenek, maga a rendelet azonban korlátozhatja saját tárgyi, területi és személyi hatályát. A differenciált szabályozás — például az, hogy az önkormányzat mennyire épít a társasházi lakóközösségek önszabályozására — azonban

Source: https://magyarkozlony.hu/hivatalos-lapok/2f481c8424bbef097f29baef2c006a8d3d4aa440/dokumentumok/4fe779e034affc721c0b43ed6900690f6748e13d/letoltes